[{"text_idx": "#000003", "text": "4. DBHko ikasleen agur ekitaldi hunkigarria"}, {"text_idx": "#000005", "text": "Urtero legez, aurten ere 4. DBHko ikasleei agur esateko ordua iritsi zaigu. Eta urtero bezala, zapore gazi-gozoa utzi digu euren omenez egindako ekitaldia hunkigarriak. Izan ere, 4. DBHko ikasle gehien-gehienek tituloa eskuratu izanak ematen digun poza, ikasle hauei beraiei betiko agur esan beharrak sortarazten digun tristurarekin nahasten baita."}, {"text_idx": "#000006", "text": "Agur ekitaldiari, goizeko 11:30etan, zuzendariaren hitzekin hasiera eman zaio. Ce\u0301sar Mendozak Mendaur DBHI ikastetxea bere ikasleek berezi egiten dutela azpimarratu nahi izan du. Eta 4. DBHko ikasleek aurten izandako jarrera goraipatu. Jarraian, ikastetxeak diseinatutako diplomen banaketari ekin zaio. Nobedade bezala, aurten 2016/2017 promozioko espediente hoberena lortu duen ikasleari, Itziar Agirreri, aipamen berezia egin zaio, baita oparitxo bat ere."}, {"text_idx": "#000007", "text": "Gero, 4. DBHko ikasleei hitza hartzeko txanda heldu zaie. Hauek beren tutoreen eta bereziki ikastetxeko idazkari den Tere Arretxearen lana eta sostengua eskertu dute, eta bakoitzari lore sorta bana eman diete."}, {"text_idx": "#000008", "text": "Ekitaldiari behar bezalako amaiera jartzeko, ikasle eta irakasleek eskolako sukaldariek prestatutako otordu goxoaz disfrutatu dute."}, {"text_idx": "#000009", "text": "Aurrerantzean, gaur agurtu ditugun ikasleek ibilbide ezberdinak hartuko dituzte: batzuk eskualdean bertan izanen ditugu, Lekarotzen Batxillergoa ikasten ala Elizondon edo Beran Lanbide Heziketako ikasketak burutzen. Beste batzuk ordea, Irun\u0303a aldera joko dute. Eta egon, bada ere gurean urte bat gehiago pasa beharko duena!"}, {"text_idx": "#000015", "text": "Ekainaren 8an errefortzu klaseei hasiera emanen zaie\nKonfinamendu garaian sormenak mugarik ez\n2. eta 3. ebaluazioko eta ohiko deialdiko berreskuraketen datak finkatu dira jada"}]